Diari Oficial de la Generalitat Valenciana


Sumari del DOGV 2977, del 23-04-1997 (1997/6403)

ACORD de 30 de gener de 1997, de la Comissió Territorial d'Urbanisme de València, sobre la taxació conjunta relativa al carrer Ramón de Campoamor del municipi de València.
---------------------------------------------------------------------------------------------------------------------------------------------------------------------------

### Dades del document

Número de DOGV
:   2977

Data del DOGV
:   23-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6403


Data del document
:   30-01-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de gener de 1997, de la Comissió Territorial d'Urbanisme de València, sobre la taxació conjunta relativa al carrer Ramón de Campoamor del municipi de València.   
La Comissió Territorial d'Urbanisme de València, en la sessió celebrada el 30 de gener de 1997, va adoptar l'acord següent:  
Vist l'expedient tramés per l'Ajuntament de València sobre la taxació conjunta relativa al carrer Ramón de Campoamor per a l'aprovació definitiva i de conformitat amb els següents  
Antecedents de fet  
Primer  
L'expedient va ser objecte d'aprovació inicial per l'Ajuntament de València el 6 d'abril de 1996. El tràmit d'informació pública es va complir per mitjà de la publicació de sengles anuncis en el Diari Oficial de la Generalitat Valenciana, d'1 de juliol de 1996, en el Butlletí Oficial de la Província, de 25 de juny de 1996, i en el diari Levante, de 25 de juny de 1996. S'hi van presentar en el termini establert diverses al·legacions.  
Segon  
El projecte s'ha presentat en un únic exemplar i consta de memòria justificativa, plànols de situació, emplaçament i superfície que cal expropiar i fulls de fixació de preus, dades tècniques i apreciació.  
S'hi adjunta expedient administratiu.  
Tercer  
L'expedient té per objecte l'expropiació de set finques compreses entre els carrers Músic Ginés i Poeta Andrés Cabrelles, per a l'execució del planejament de servei públic i el carrer Ramón de Campoamor.  
Fonaments de dret  
Primer  
En l'expedient s'ha seguit el procediment establert en els articles 219 i següents de la Llei del Sòl. I la documentació està completa de conformitat amb el que estableix l'article 219.1 de la mateixa llei.  
Segon  
A l'expedient s'han presentat diversos escrits d'al·legacions, que han estat desestimades per l'Ajuntament de València, de conformitat amb l'informe del tècnic municipal, emés amb aquesta finalitat.  
Tercer  
Per a la fixació del preu es parteix de l'article 53.4 del text refós de la Llei del Sòl i s'utilitza el mètode residual. D'acord amb aquesta s'obté un valor de repercussió de 13.333 PTA./m2, que si se li aplica l'aprofitament corresponent de 0,75 m2/m2, perquè és un supòsit d'expropiació, resulta un valor d'expropiació del sòl de 10.000 PTA./m2.  
Respecte de la volada, es fixa un valor de 10.000 o 15.000 PTA m2, segons la finca, i es tenen en compte per a això circumstàncies com les característiques de les edificacions existents, elements constructius que les integren, l'estat de conservació i d'antiguitat.  
Finalment, s'inclou la justificació del valor de demolició de les construccions.  
Quart  
De conformitat amb el que estableix l'article 220.1 del text refós de la Llei del Sòl de 1992, aquesta resolució implica la declaració d'urgència de l'ocupació dels béns i drets afectats.  
Cinquè  
La competència per a aprovar definitivament l'expedient de la taxació conjunta correspon a la Comissió Territorial d'Urbanisme, de conformitat amb el que estableixen l'article 219 de la Llei del Sòl i l'article 10.D) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista dels antecedents i fonaments exposats, la Comissió Territorial d'Urbanisme acorda:  
1r.) Aprovar l'expedient tramitat per l'Ajuntament de València per a l'expropiació de terrenys, pel procediment de taxació conjunta, relativa al carrer Ramón de Campoamor.  
2n.) Aprovar les valoracions dels béns i drets que cal expropiar proposades per l'Ajuntament de València.  
3n.) Declarar l'ocupació urgent dels béns i drets afectats.  
Contra aquesta resolució, que no exhaureix la via administrativa, quant al punt 3, es pot interposar un recurs ordinari en el termini d'un mes, comptat des del dia de la publicació, davant del conseller d'Obres Públiques, Urbanisme i Transports o qualsevol altre recurs que es considere pertinent.  
Respecte dels punts 1 i 2 no es pot interposar cap recurs, atès que es tracta d'actes de tràmit que no donen lloc a la impossibilitat de continuar un procediment ni produeixen indefensió.  
Així mateix cal notificar aquest acord als interessats titulars dels béns i drets que figuren en el projecte d'expropiació i cal adjuntar a aquest una còpia del full de preu just aprovat. Caldrà comunicar-los que, en el termini de 20 dies hàbils següents al de la recepció d'aquesta notificació, podran manifestar per escrit davant aquesta Comissió Territorial d'Urbanisme la disconformitat amb la valoració establerta en l'expedient aprovat. Si, en aquest termini, els interessats no formulen oposició a la valoració, es considerarà acceptada la que fixa l'acte present d'aprovació de l'expedient i s'entendrà determinat el preu just definitivament i de conformitat. Dels fulls d'apreciació impugnats aquesta Comissió els donarà trasllat, juntament amb l'expedient, al Jurat Provincial d'Expropiació Forçosa de València.  
València, 30 de gener de 1997.- El secretari de la Comissió Territorial d'Urbanisme: José Manuel Palau Navarro.